חוק הסדרים במשק המדינה (תיקוני חקיקה להשגת יעדי התקציב) (תיקון מס' 16), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2657, עמ' 1118, 2017-08-07T00:00:00+03:00
חוק הסדרים במשק המדינה (תיקוני חקיקה להשגת יעדי התקציב) (תיקון מס' 16), התשע"ז–2017 התקבל בכנסת ביום ג' באב התשע"ז (26 ביולי 2017). החוק קובע כי בחישוב שטח נכס לעניין הטלת ארנונה כללית יעוגל כל חלק של מטר רבוע למטר השלם הקרוב ומחצית מטר רבוע תעוגל כלפי מטה. עם זאת, רשות מקומית שערב פרסום התיקון המוצע חישבה את הנכסים שבתחומה לפי השיטה המדויקת או לפי שיטה של עיגול כל חלק של מטר רבוע כלפי מטה, תוכל להמשיך ולחשב את הנכסים בתחומה באותה שיטה. רשות מקומית שחישבה את הנכסים שבתחומה בשיטה של עיגול כל חלק של מטר רבוע כלפי מעלה תוכל גם היא להמשיך בשיטה זו עד תום שנת הכספים 2021. לעניין שנת הכספים 2018, יוכלו מועצות הרשויות המקומיות להחליט על הטלת ארנונה כללית עד 1 בנובמבר 2017.